**ОЛДИ-СОТДИ ШАРТНОМАСИНИ ТУЗИШ БЎЙИЧА ОФЕРТА**

**(онлайн савдо)**

**№ 4-сон**

*Тошкент шаҳри “22” июнь 2025 йил.*

**АСОСИЙ ТУШУНЧАЛАР ВА АТАМАЛАР**

**“Оферта”** – Сотувчи томонидан офертада кўрсатилган шартлар асосида номуайян шахсларга юборилган ва уни қабул қиладиган шахс билан шартнома тузиш ниятини ифода этадиган таклиф.

**“IMANUM”** – [www.imanpay.uz](http://www.imanpay.uz/) интернет манзилидаги сайтда жойлаштирилган ва/ёки *Google Market ва App Store'да*н юклаб олиш мумкин бўлган мобил иловалар орқали фаолият юритувчи платформа. Маҳсулотларнинг офлайн ва онлайн савдолари IMANUM платформаси орқали амалга оширилади.

**“Онлайн савдолар” –** бу Харидор маҳсулот ҳақида маълумот олиши, уни танлаши ва харид қилиши учун буюртмани Сотувчининг электрон платформаси орқали ёки Сотувчи билан ҳамкорлик қилувчи дўконларга тегишли электрон платформалар (веб-сайтлар ёки иловалар) орқали расмийлаштириш йўли билан амалга ошириладиган савдо шакли.

**“Акцепт”** – офертада кўрсатилган ҳаракатларни бажариш орқали Сотувчининг таклифини қабул қилиш тўғрисида оферта юборилган шахснинг тўлиқ ва қўшимча шартларсиз жавоби.

**“Сотувчи”** – **“IMAN HALAL INVESTMENTS KOMMANDITNOE TOVARISHESTVO”** коммандит ширкати, Ўзбекистон Республикаси қонунчилигига мувофиқ рўйхатга олинган. (Рўйхатдан ўтганлиги ҳақидаги гувоҳнома: 2020 йил 13 февраль, № 814296. ИНН: 307128450, ИФУТ: 47190, МФО: 01017. Ҳисоб рақами: 2020 8000 2051 8157 4001, “Ипотека-Банк” АКИБ Яккасарой филиалида). Манзил: Тошкент шаҳри, Мирзо Улуғбек тумани, Равнақ кўчаси, 21 уй.

**“Харидор ”** – офертада кўрсатилган шартларни тўлиқ ва сўзсиз акцепт қилган, муомала лаёқатига эга жисмоний шахс (Ўзбекистон Республикаси резиденти ёки норезиденти).

**“Сотувчининг ҳамкор-дўконлари”** – бу Сотувчи томонидан кейинчалик уни Харидорга сотиш мақсадида унинг буюртмасига асосан маҳсулот харид қилинган тадбиркорлик субъектлари (дўконлар).

**“Сотувчининг платформалари" -** Сотувчига тегишли IMAN, IMAN Merchant, IMAN web каби илова ва вебсайтлар.

**“Тараф” ёки “Тарафлар”** – контекстга боғлиқ равишда Харидор ёки Сотувчи, ёки мос равишда ҳар иккала тараф.

**“Маҳсулот”** – фуқаролик айланмасидан олинмаган ва чекланмаган товар. У Сотувчининг савдо нуқталари, ҳамкор-дўконлари ва электрон платформалари орқали сотиш учун мўлжалланган мол-мулк.

**“Буюртма”** – Харидор томонидан IMANUM орқали маҳсулотни харид қилиш учун берилган ариза.

“**Модератор”** - ҳамкор-дўконлардан савдо бўйича юборилган буюртмаларни қабул қилиш ва текшириш, маҳсулотлар савдода мавжудлигини аниқлаш, Харидорнинг шахсий маълумотлари тўғрилигини текшириш ва тегишли ҳамкор-дўконга “Қабз-менежери” ёки курьерни юборишга масъул бўлган Сотувчининг ходими.

**“Кабз" –** бу харидор томоннинг маҳсулотни сотувчи томондан қабул қилиб олиши бўлиб, бунинг оқибатида маҳсулотга бўлган жавобгарлик харидор зиммасига ўтади, бинобарин унга ташқи омиллар туфайли етиши мумкин бўлган нуқсон ёки унинг нобуд бўлиши харидорнинг зарари ҳисобланиб, сотувчи бунга масъул бўлмайди. Ушбу шартномада Сотувчи номидан унинг вакили бўлган қабз-менежер ҳамкор-дўкондан қабул қилиб олади, сўнгра харидорлар билан олди-сотди шартномаси тузгач, харидорлар у маҳсулотни Сотувчидан қабул қилиб оладилар, яъни қабз қиладилар.

**“Қабз-менежери”** - Харидорнинг буюртмасига асосан Сотувчи ҳамкор дўкондан тегишли маҳсулотни сотиб олгач, уни қўлга киритиш (қабз) учун ёллаган ҳамкор-дўкондаги вакили (ходими).

**1. ОФЕРТА ПРЕДМЕТИ**

1.1. Харидорнинг буюртмасига асосан Сотувчи ҳамкор-дўкондан тегишли маҳсулотни сотиб олгач, Компания ўзи ёллаган курьери ёки ҳамкор-дўкондаги вакили бўлган қабз-менеджери орқали уни қабз қилади.

1.2. Курьер ёки қабз менеджери ҳамкор дўкондан маҳсулотни қабз қилиб олгач, Сотувчи маҳсулот харид қилинганлигини ва уни Харидорга **сотганлигини тўғрисида унга СМС хабар жўнатади**.

 1.3. СМС хабарни олгач Харидор Сотувчи билан маҳсулотнинг олди-сотди савдосини тасдиқлаши ёки рад этиши лозим. Харидор ушбу ҳаракатни қуйидагилардан бирини бажариш орқали амалга ошириши мумкин:

* СМС хабарда кўрсатилган ҳаволани босиш
* Сотувчининг қўнғироқларига жавоб бериш
* Куръерга СМС хабарда жўнатилган кодни айтиш.

1.4. Харидор **ушбу шартноманинг 1.3-бандида кўрсатилган шаклда савдони тасдиқлаши акцепт ҳисобланади ва шартнома тузилганлигини билдиради.**

1.5. Агар Харидор СМС хабарини олгач **72 соат ичида** савдони тасдиқламаса ёки рад этса, курьер ёки қабз менежери маҳсулотни Ҳамкор-дўконга қайтаради.

1.6. Савдо тасдиқлангач, Курьер маҳсулотни Харидорнинг уй манзилига олиб боради ёки ҳамкор-дўкондаги қабз-менежери савдо нуқталарида топширади. Етказиб бериш манзили координаталари Yandex харитаси орқали автоматик аниқланиши мумкин.

### **2. МАҲСУЛОТНИ ЕТКАЗИБ БЕРИШ**

2.1. Маҳсулот Харидорга Сотувчи платформасида кўрсатилган манзил бўйича етказиб берилади.
2.2. Маҳсулот Тошкент шаҳрида ва бошқа шаҳарларга етказиб бериш шартлари турлича бўлиши мумкин. Ўзбекистоннинг қайси ҳудудларига етказиб бериш имконияти мавжудлигини Сотувчи платформасида кўрсатилган колл-маркази орқали аниқлаш мумкин.

2.3. Маҳсулотни етказиб бериш Сотувчига тегишли бўлган ёки ёллаган Курьерлик хизмати (вакили) томонидан амалга оширилади.

2.4. Курьер маҳсулотни манзилга етказганда, уни тўғри етказаётганига ишонч ҳосил қилиш мақсадида Харидор ёки унинг вакилидан шахсни тасдиқловчи ҳужжатни тақдим қилишни сўраш ҳуқуқига эга.

2.5 Етказиб бериш нархи маҳсулотнинг вазни ва ўлчамига қараб индивидуал ҳисобланади ва Харидорга буюртмани расмийлаштириш жараёнида маълум қилинади.

2.6. Маҳсулот Харидорга келишув тузилган пайтдан бошлаб, дарҳол етказиб берилади, бироқ транспортировка билан боғлиқ турли ҳолатларни инобатга олиб, **10 иш кунигача кечикиши мумкин.**

2.7. Агар маҳсулот белгиланган муддатда етказиб берилса, бироқ Харидор томонидан қабул қилинмаса *(масалан, манзил Харидорнинг айби билан нотўғри кўрсатилган ёки Харидор кўрсатилган манзилда мавжуд бўлмаган ҳолатларда)*, такрорий етказиб беришнинг янги муддатлари белгиланади. Бунда Харидор такрорий етказиб бериш хизмат нархини **тўлаши** лозим бўлади.

2.8. Харидор маҳсулотни қабул қилишда қадоғнинг бутунлиги, яроқлилик муддатини, буюртма қилинган миқдор ва ассортиментга мувофиқлиги кабиларни урф-одатда маълум бўлган тарзда текширади.

2.9. Курьер маҳсулотни Харидорга етказгач, ундан маҳсулотни қабул қилганлигини тасдиқлашини сўрайди.

2.10. Агар маҳсулотда нуқсонлар аниқланса, етказиб берувчи курьер иштирокида *«Аниқланган нуқсонлар ва маҳсулотни қайтариш тўғрисидаги далолатнома»* тузилади (далолатноманинг шакли ушбу шартноманинг 3-иловасида келтирилган).

2.11. Агар Харидор ушбу шартноманинг 2.8-бандида белгиланган хатти-ҳаракатларни амалга оширмаса ёки етказиб берилган маҳсулот бўйича Курьерга эътироз билдирмаса, Сотувчининг маҳсулотни етказиб бериш ва топшириш бўйича мажбурияти, маҳсулот Харидор ёки унинг вакилига топширилга**н пайтдан эътиборан бажарилган ҳисобланади.**

2.12. Агар Харидор маҳсулотни қабул қилишдан бош тортса ёки маҳсулотда камчиликлар мавжуд бўлса, курьер маҳсулотни қайтариб олиб кетади ва Ҳамкор-дўконга қайтаради.

2.13. Харидор томонидан етказиб бериш вақтида ҳеч қандай эътироз билдирилмаса, маҳсулот тўлиқ ва муаммосиз қабул қилинган деб ҳисобланади.

2.14. Маҳсулотга бўлган **мулк ҳуқуқи** маҳсулот топширилган пайтдан бошлаб Харидорга ўтади.

2.15. Маҳсулотни тасодифий нобуд бўлиши ёки шикастланиш хавфи маҳсулот Харидорга топширилган пайтдан бошлаб унинг зиммасига ўтади.

2.16. Етказиб бериш нархи маҳсулот қийматига кириши ёки Харидор томонидан тўланиши мумкин. Етказиб бериш нархи Харидор томонидан тўланадиган тақдирда унинг нархи Сотувчи ва/ёки унинг ҳамкорларига тегишли платформаларда, Сотувчининг ёки ҳамкор-дўкон ходими томонидан хабар қилинади.

**2.17. Агар Харидор ушбу офертада белгиланган етказиб бериш тартибини бузган ҳолда маҳсулотни Сотувчининг расмий вакили (ходими) ёки курьери орқали қабул қилмасдан, бевосита дўконнинг ходимидан қабул қилса, мазкур ҳолатда Сотувчи ва Харидор ўртасида тузилган олди-сотди шартномаси бекор бўлади. Бунда, Сотувчи Харидор қабул қилиб олган маҳсулот бўйича жавобгарликдан озод қилинади ва Сотувчи мақомидан чиқади. Маҳсулот бўйича тўловлар Харидор томонидан тўғридан тўғри ҳамкор дўконга тўланади. Шунингдек, ушбу шартнома доирасида Сотувчининг ҳамкор-дўкон олдида ҳам ҳеч қандай молиявий мажбуриятлари қолмайди.**

### **3. ТЎЛОВ ТАРТИБИ**

**3.1. Тўлов графиги ва шартлари**

3.1.1. Харидор платформада маҳсулотни **11 ойгача** **бўлган** **муддатлар** асосида тўловни амалга оширади. Тўловларнинг аниқ муддатлари IMANUM иловасидаги шахсий аккаунтида ёки “топшириш-қабул қилиш” далолатномасида кўрсатилади (1-илова).

**3.2. Тўловни амалга ошириш усуллари**

3.2.1. Тўловлар Сотувчи ҳамкорлик қилувчи турли тўлов тизимлари иловалари орқали ёки Сотувчининг иловасининг ўзида амалга оширилади.

3.2.2. Тўловлар бўйича тушунтиришлар учун Сотувчининг колл-марказига мурожаат қилиш мумкин.

**3.3. Тўлов валютаси ва муддатлар**

3.3.1. Тўловлар Ўзбекистон Республикасининг миллий валютаси (сўм)да амалга оширилади.
3.3.2. Харидорнинг тўлов мажбуриятлари пул маблағлари Сотувчининг ҳисоб-рақамига келиб тушган пайтда бажарилган ҳисобланади.

**3.4. Муддатидан олдин тўлов**

3.4.1. Харидор исталган вақтда маҳсулотнинг тўлиқ қийматини муддатидан олдин тўлаш ҳуқуқига эга.

3.4.2. Муддатидан олдин тўлов амалга оширилган тақдирда маҳсулотнинг қиймати ўзгаришсиз қолади ва чегирмалар тақдим этилмайди.

**3.5. Автоматлаштирилган тўлов ва пул ечиш тартиби**

3.5.1. Харидор тўлов тизимлари ва унга хизмат кўрсатувчи банклар орқали мавжуд қарздорликни ёпиш учун ўз банк картасидан пул ечилишига розилик билдиради ва тасдиқлайди.
3.5.2. Қарздорликни ёпиш мақсадида пул маблағлари тўлов графигига мувофиқ белгиланган миқдор ва муддатларда ечилади.

3.5.3. Агар Харидорнинг банк картасида етарли пул маблағлари бўлмаса, мавжуд маблағлар доирасида тўлов ечилади ва қолган қисми кечиктирилган қарздорлик ҳисобланади.
3.5.4. Ечилган пул маблағларидан **2 фоизгача бўлган миқдорда** банк транзаксия харажатлари қўшимча равишда Харидорнинг ҳисобидан ечилади ва Сотувчи бундан манфаат кўрмайди.
3.5.5. Тўлов муддатидан олдин **3 иш куни мобайнида** Сотувчи орқали ечиб олинадиган тегишли тўлов ҳақида хабар берилиши мумкин. Хабарлар электрон почта, СМС ёки бошқа мавжуд воситалар орқали юборилади.

**3.6. Қуйидаги ҳолатларда Сотувчи маҳсулотнинг тўлиқ қийматини муддатидан олдин тўлашни талаб қилишга ҳақли:**

3.6.1. Харидор тўловларни белгиланган муддатдан **45 кундан** ортиқ муддатга кечиктирганда;

3.6.2. Харидорнинг молиявий ҳолати ёмонлашганда ёки банкрот ҳолатига тушиш хавфи борлиги аниқланганда;

3.6.3. Харидорнинг ёлғон маълумотлар тақдим қилгани маълум бўлганда.

3.6.4. Ушбу оферта ёки қонунчиликда белгиланган бошқа ҳолатларда.

3.7. Юқоридаги 3.6-бандаги ҳолатлар мавжудлигини текшириш бўйича Сотувчининг сўровига биноан Харидор ўз молиявий ҳолатини тасдиқловчи ҳужжатларни **3 (уч)** **кун** ичида тақдим этиши шарт.

3.8. Агар Харидор вафот этса, унинг тўлов бўйича қарзлари мерос **тақсимланишидан олдин** унинг меросидан олиб қолиниши керак ва мазкур қарзлар дарҳол тўланиши лозим. Қонунчилик бўйича мерос меросхўрлар ўртасида тўлов амалга оширилишидан олдин **тақсимланган бўлса,** бу ҳолда меросхўрларнинг ҳар бири ўзига теккан мол-мулкнинг қиймати доирасида солидар қарздорлар сифатида жавобгар бўладилар. Шунга қарамай, меросхўрлар шартнома нархини оширмасдан, Сотувчи билан келишув асосида тўлов муддатларини узайтириш орқали шартномани қайтадан расмийлаштиришлари мумкин.

Агар Харидор вафот этгандан кундан бошлаб, **30 календарь кун ичид**а меросхўрлар қарздорликни тўлиқ тўламаса ёки шартномани янгиламаса, Сотувчи маҳсулотни қайтариб олиш ҳуқуқига эга бўлади. Бунда Сотувчи қайтариб олинган маҳсулот бўйича қарздорликни ушбу шартноманинг 5.8-бандида белгилганган тартибда қоплайди. Агар ушбу сумма қарздорликни қоплаш учун етарли бўлмаса, меросхўрлар қолган қарздорликни **7 (етти) календарь кун** ичида ихтиёрий қоплашлари шарт. Агар ушбу муддат ичида меросҳўрлар қолган қарздорликни ихтиёрий тўламаса, Сотувчи **суд орқали** ундирувни бошқа мулкка қаратиши мумкин. Бунда ундирув билан боғлиқ барча харажатлар меросҳўрлар зиммасига юкланади.

 **4. МАҲСУЛОТНИ ҚАЙТАРИШ ВА АЛМАШТИРИШ**

4.1. Агар Харидор кафолат муддати ичида маҳсулот нуқсонли эканлигини даъво қилса, олдин ҳамкор-дўкондаги Сотувчининг вакили қабз-менеджерларга ёки сервис-марказга мурожаат қилади. Сервис-марказ маҳсулотнинг ҳолатини текшириб, нуқсоннинг келиб чиқиш сабаблари юзасидан хулоса беради.

4.2. Агар маҳсулотдаги нуқсоннинг келиб чиқишига Харидорнинг **айби йўқлиги** тасдиқланса, Харидор қуйидаги ҳуқуқларга эга:

а) Маҳсулотни бошқа муқобил маҳсулотга алмаштиришни Сотувчидан талаб қилиш.

б) Нуқсонлар бўйича хизмат кўрсатувчи марказлар томонидан бепул таъмирлашни амалга ошириш.

в) савдони бекор қилиб, маҳсулотни Сотувчига қайтариш.

4.3. Харидорнинг **айби бўлмаган** ҳолатдаги нуқсонли маҳсулотларни қайтариб олиш билан боғлиқ харажатлар Сотувчи томонидан қопланади.

**4.4. Мақбул сифатли (тегишли сифатга эга бўлган) маҳсулотни қайтариш тартиби**

4.4.1. Харидор мақбул сифатли маҳсулотни уни қабул қилиб олган кундан бошлаб, агар маҳсулот ишлатилмаган ва истеъмол хусусиятлари сақланган бўлса **10 кун ичида** қайтариши мумкин. Хусусан, Харидор мақбул маҳсулотни қайтариш ҳуқуқидан фойдаланиш учун унда қуйидаги шартлар топилиши лозим:

а) маҳсулот ишлатилмаган ва шикастланмаган бўлиши;

б) ўрами ва ёрлиқлари сақланган ҳолда маҳсулотнинг истеъмол хусусиятлари ўзгармаган бўлиши.

4.4.2. Мақбул маҳсулотни қайтариш билан боғлиқ харажатлар **харидор зиммасига** юклатилади.

4.5. Агар Харидор мақбул ёки нуқсонли маҳсулотни савдо нуқталарига келган ҳолда қайтармоқчи бўлса, у аввало Сотувчининг call-марказига ёки, агар мавжуд бўлса, Сотувчининг ҳамқор-дўкондаги вакили бўлган қабз-менежерига мурожаат қилиши лозим. Харидор маҳсулотни бевосита ҳамкор-дўконнинг ходимига қайтариши (топшириши) мумкин эмас. Бунда, Сотувчи Харидорнинг маҳсулотни қайтариш тўғрисидаги сўровини қабул қилганидан кейин, маҳсулотни Харидордан қабул қилиб олиш учун курьерни юборади. Харидор мақбул сифатли маҳсулотни қайтармоқчи бўлса, уни қайтариш билан боғлиқ харажатлар Харидорнинг зиммасига юкланади, нуқсонли маҳсулотни қайтаришда эса харажатлар Сотувчи томонидан қопланади.

**5. ГАРОВ**

**5.1.** Ўзбекистон Республикаси Фуқаролик кодексининг 421 ва 422-моддаларига мувофиқ, муддатли тўлов орқали харид қилинган маҳсулот учун тўлов тўлиқ амалга оширилгунга қадар, у **Сотувчи гаровида қолади.** Гаровга қўйилган маҳсулот Харидорда қолдирилган ҳолатда ҳам, у Сотувчи гаровида ҳисобланади.

**5.2. Харидор гаровдаги маҳсулотни тўғри сақлаш учун қуйидаги мажбуриятларни бажаради:**

 - маҳсулотни учинчи шахсларга сотмаслик, гаровга қўймаслик ёки ҳадя қилмаслик.

 - Сотувчи ёзма розилигисиз маҳсулотни ижарага бермаслик ёки уни модификация қилмаслик.

 - маҳсулотдан фақат хавфсиз ва мақсадга мувофиқ фойдаланиш

 - Қонунчиликка мувофиқ барча зарурий техник хизмат кўрсатиш ва таъмирлаш ишларини амалга ошириш.

 5.3. Агар Харидор тўлов мажбуриятларини ўз вақтида бажармаса, Сотувчи гаровдаги маҳсулотни қайтариб олиш ҳуқуқига эга. маҳсулотни олиш ёки сотиш жараёнида келиб чиққан барча харажатлар Харидор зиммасида бўлади.

5.4. Харидор тўловни **20 (йигирма) календарь кун** ёки ундан ортиқ муддатга кечиктирса, Сотувчи тўлов тўлангунга қадар гаровдаги маҳсулотни Харидордан талаб қилиш ёки айрим турдаги махсулотларни **ушбу офертанинг 7.5-бандида белгиланган тартибда Сотувчи маҳсулот турига қараб ундан фойдаланишни техник жиҳатдан вақтинчалик чеклашга ҳақли бўлади.** Бунда, маҳсулотни Сотувчига етказиб бериш харажатлари Харидор томонидан қопланади. Агар Харидор Сотувчидан ёзма талабномани олган санадан бошлаб **5 (беш)** календарь кун ичида объектни етказиб бермаса, Сотувчи буни мустақил равишда амалга ошириш ҳуқуқига эга. Бунда, Сотувчи томонидан амалга оширилган барча харажатлар Харидор ёзма талабнома олган кунидан бошлаб **5 (беш) календарь кун** ичида қопланиши шарт.

5.5. Харидор маҳсулотни Сотувчи томонидан маҳсулот талаб қилиб олингунга қадар унинг хавфсизлигини таъминлаш учун тўлиқ масъулдир. Шу билан бирга, Харидор Сотувчи ва/ёки унинг вакилларига маҳсулотни қайтариб олиш билан боғлиқ ҳаракатларни амалга оширишга халақит бермаслиги, шу жумладан, керакли ҳудудларга киришга рухсат бериши шарт.

5.6. Гаровдаги маҳсулотни талаб қилиб олиш билан бирга, Сотувчи Харидордан кечиктирилган тўловларни ва қолган қарздорлик суммасини муддатидан олдин тўлиқ тўланишини талаб қилишга ҳақли.

5.7. Агар Харидор келишилган муддатлар ичида тўловлар бўйича қарздорликни тўлиқ ёпса, маҳсулот Харидорга қайтарилади.

**5.8. Тарафларнинг келишувига кўра Сотувчи қайтариб олган маҳсулотни унинг вакили сифатида бозор нархидан кам бўлмаган нархда сотади ва унинг нархидан шартнома бўйича қарздорликни қоплайди. Маҳсулот сотилган нархдан шартнома бўйича қарздорлик қопланганидан ва сотиш билан боғлиқ бирламчи харажатлар ушлаб қолинганидан кейин ортиб қолган сумма Харидорга қайтарилади. Ушбу вакиллик шартномасининг бошланиш нуқтаси Харидор тўловларни амалга ошира олмаслиги ҳолларига боғланиб, мазкур шартномада алоҳида банд сифатида киритилади. Бинобарин, Харидор тўловларни амалга ошира олмай қолганда мазкур бандга кўра Сотувчи Харидорнинг вакили сифатида ушбу бандда белгиланган олди-сотди шартномасини унинг номидан амалга оширишга ҳақли бўлади.**

### **6. ТАРАФЛАРНИНГ ҲУҚУҚ ВА МАЖБУРИЯТЛАРИ**

#### **6.1. Сотувчининг мажбуриятлари:**

#### 6.1.1. Сотувчининг ахборот базасининг хавфсизлигини таъминлаш.

#### 6.1.2. Оферта шартларига риоя қилиш ҳамда амалдаги қонунчилик нормаларига мувофиқ мажбуриятларни бажариш.

#### 6.1.3. Харидорнинг шахсий маълумотларини махфий сақлаш, уларни қонунчиликка мувофиқ қайта ишлаш.

#### 6.1.4. Маҳсулот билан бирга зарур ҳужжатларни, жумладан, кафолат ҳужжатлари ва сертификатларни тақдим қилиш.

#### **6.2. Сотувчининг ҳуқуқлари:**

#### 6.2.1. Харидорнинг олдиндан розилиги билан телефон суҳбатларини ёзиб олиш.

#### 6.2.2. Харидорнинг шахсий маълумотларини амалдаги қонунларга мувофиқ қайта ишлаш.

#### 6.2.3. Гаров сифатида кўриладиган маҳсулот ҳолати ҳақида маълумот сўраш.

#### 6.2.5. Харидордан ўз вақтида ва аниқ маълумотларни тақдим қилишни талаб қилиш.

#### **6.3. Харидорнинг мажбуриятлари:**

#### 6.3.1. Маҳсулот бўйича тўловларни ўз вақтида тўлиқ тўлаш.

#### 6.3.2. Шахсий маълумотларнинг тўғрилигини таъминлаш ва ўзгарган тақдирда янгиланган маълумотларни ўз вақтида Сотувчига тақдим этиш.

#### 6.3.3. Ўзининг аккаунтидан шахсан фойдаланиш ва аккаунт билан боғлиқ маълумотларни учинчи шахсларга бермаслик.

#### 6.3.4. Мақбул маҳсулот топширилганда “Топшириш-қабул қилиш” далолатномалари ва бошқа ҳужжатларни имзолаш (1 ва 2-иловалар).

#### 6.3.5. Гаровда турган маҳсулот ҳақида 3 кун ичида сўралган маълумотларни тақдим қилиш.

#### 6.3.6. Маҳсулотнинг нархи тўлиқ тўланмагунча Сотувчининг ёзма розилигисиз уни сотиш, ҳадя қилиш ёки алмаштиришмаслик.

#### 6.3.7. Ушбу келишув бўйича ҳуқуқ ва мажбуриятларни бошқа шахсларга ўтказишга Сотувчининг ёзма розилигисиз йўл қўймаслик.

#### **6.4. Харидорнинг ҳуқуқлари:**

#### 6.4.1. Сотувчи платформасидан офертада кўрсатилган шартларда фойдаланиш.

#### 6.4.2. Сотувчи колл-марказига мурожаат қилиб, платформа ва маҳсулот тўғрисидаги саволларга жавоб олиш.

#### 6.4.3.Сотувчидан офертада белгиланган мажбуриятларни бажаришни талаб қилиш.

### **7. ТАРАФЛАРНИНГ ЖАВОБГАРЛИГИ**

#### 7.1. Тарафлар ўз мажбуриятларини бажармаган ёки тегишли тарзда бажармаган ҳолларда Ўзбекистон Республикаси қонунчилигига мувофиқ жавобгарликка тортилади.

#### 7.2. Ҳар бир тараф иккинчи тарафга етказилган ҳақиқий моддий зарарларни қоплаш мажбуриятини олади.

#### 7.3. Сотувчи, Харидорнинг IMANUM платформасидан фойдаланиши натижасида келиб чиққан бевосита ва билвосита зарарлари учун жавобгар эмас.

7.4. Агар Харидор ойлик тўловларни белгиланган **муддатдан 2 (икки)** календарь кундан ортиқ муддатга кечиктирса, **3 (учинчи) куни** **Харидорнинг IMANUM** **платформасида унга тақдим этилган тўлов лимитидан фойдаланиши чекланади. Яъни, бунинг натижасида Харидор Сотувчидан янги маҳсулотларни муддатли тўлов асосида сотиб олиш имкониятидан мавжуд қарздолиги ёпилгунга қадар чекланади.**

**7.5. Агар Харидор тўлов муддатларини 20 (йигирма) кундан ортиқ муддатга кечиктирса, маҳсулот турига қараб ундан фойдаланиш техник жиҳатдан вақтинчалик чекланади (блокланади) ёки маҳсулот қайтариб олинади.**

 7.5.1. Агар Сотувчи маҳсулотни техник жиҳатдан қурилма фаолиятини вақтинчалик чеклаш ҳақида қарор қабул қилса, у бу ҳақида Харидорни камида **3 (уч) календар куни олдин** ёзма (СМС, электрон почта ёки бошқа алоқа воситалари орқали) шаклда огоҳлантиради. Бунда Сотувчи ёзма хабарни Харидор томонидан тақдим этилган телефон рақамлари ва бошқа алоқа воситалари орқали юборганлиги ҳолда огоҳлантирилганлигини тасдиқлаш учун етарли ҳисобланади.

 7.5.2. Агар Харидорнинг телефон рақамлари ўзгарган бўлса ёки огоҳлантириш бўйича ёзма хабар олмаган бўлса, бунинг учун Харидор шахсан жавобгар ҳисобланади. Харидор томонидан қарздорлик бўйича тўлов суммаси Сотувчининг ҳисоб рақамига тушганидан сўнг, иш кунларида (душанба — жума) соат 09:00 дан 18:00 гача (Тошкент вақти) **15 дақиқа ичида,** бошқа вақтларда, шу жумладан, дам олиш ва байрам кунларида **эса 24 соат** ичида қурилма техник блокдан чиқарилади.

Агар Сотувчи маҳсулотга нисбатан гаров мулки сифатида ундирувни қаратиш мақсадида уни қайтариб олиш бўйича қарор қабул қилса, ундирув ушбу офертанинг **5.8-бандида** белгиланган тартибда амалга оширилади.

7.6. Агар Харидор тўлов муддатларини **45 (қирқ беш) календарь кундан** **ортиқ** муддатга бузса, Сотувчи шартномани бекор қилиб, **шартнома суммаси бўйича тўланмаган қарздорлик қисмини** **тўлиқ тўлашни талаб қилишга ҳақли бўлади. Бунда Сотувчи Харидорнинг ижтимоий-иқтисодий ҳолатидан келиб чиққан ҳолда 3 (уч) ойгача муҳлат бериши мумкин.**

7.7. АгарХаридор 7.4, 7.5. ва 7.6-бандларида белгиланган муддатлар ичида тўлов мажбуриятларини тўлиқ бажармаса, Сотувчи қарздорлик суммасини ундириш мақсадида тегишли **ваколатли судга мурожаат қилишга ҳақли бўлади.**

7.8. Сотувчи тўлов кечиккан кунлар учун **пеня, неустойка ёки жарима ундиришга ҳақли эмас.**

7.9. Харидор маҳсулотдан нотўғри фойдаланилиши оқибатида юзага келган камчилик ва нуқсонлар учун Сотувчи жавобгар бўлмайди.

7.10. Мазкур офертада назарда тутилмаган Тарафларнинг жавобгарлиги Ўзбекистон Республикаси қонунчилигига мувофиқ ҳал этилади.

###

### **8. ФОРС-МАЖОР**

8.1. Форс-мажор ҳолатлари сифатида Тарафларнинг назоратидан ташқарида бўлган ва уларнинг иродасига боғлиқ бўлмаган ҳолатлар тан олинади. Уларга табиий офатлар (зилзила, сув тошқини, ёнғин), давлат органлари томонидан қабул қилинган қарорлар, иқтисодий санкциялар ёки қонунчиликка киритилган ўзгаришлар каби ҳолатлар киради. Шунингдек, ҳарбий ҳаракатлар, эпидемиялар, пандемиялар, ҳукумат томонидан жорий қилинган карантин чоралари, мамлакатлараро савдо тақиқлари ва бошқа ташқи таъсир омиллари ҳам форс-мажор ҳолатлари сифатида тан олинади.

8.2.Форс-мажор ҳолатлари юзага келган тақдирда, Тарафлар бундай ҳолатлар ҳақида 3 (уч) иш куни давомида бир-бирларини ёзма равишда хабардор қилишлари шарт. Хабарномада форс-мажор ҳолатининг тавсифи, унинг бошланган вақти ва қандай таъсир этишини, шунингдек, мажбуриятларни бажаришга қандай таъсир қилиши мумкинлигини кўрсатиш лозим. Агар Тарафлар форс-мажор ҳолати якунлангани ҳақида ҳам ўз вақтида бир-бирларини хабардор қилмасалар, бу ўз вақтида етказилмаганлиги учун жавобгарликка тортилади.

8.3. Агар Тарафлар ушбу Оферта бўйича ўз мажбуриятларини қисман ёки тўлиқ бажара олмасалар ва бу форс-мажор ҳолатлари сабабли содир бўлса, Тарафлар мажбуриятларни бажармаганлиги учун ушбу оферта ва тегишли қонунчиликда белгиланган жавобгарликдан озод қилинадилар. Лекин ушбу ҳолат фақат форс-мажор ҳолатлари давом этган давр мобайнида амал қилади ва мазкур ҳолатлар тугаши билан Тарафлар ўз мажбуриятларини қайтадан бажаришлари лозим.

8.4.Форс-мажор ҳолатлари Тарафларнинг бўйнида **олдин собит бўлган мажбуриятларни бажаришдан озод қилмайди**. Бундай ҳолатлар вужудга келганда ёки якунлангандан кейин, Тарафлар маҳсулот етказиб бериш ва тўловлар бўйича янги муддатларни келишган ҳолда белгилашлари керак. Агар Тарафлар ўзаро келишган ҳолда янгиланган муддатларни белгиласалар, бу муддатлар доирасида ўз мажбуриятларини бажаришлари талаб қилинади.

**8.5. Агар маҳсулотга етган зарар қуйидаги сабаблардан келиб чиқса, жавобгарлик Харидорнинг зиммасида бўлади ва форс-мажор ҳолати сифатида баҳоланмайди:**

а) Маҳсулотнинг эҳтиётсизлик билан ерга ёки сувга тушириб юборилиши;

б) Маҳсулотни номуносиб ҳароратда сақлаш;

в) Узлуксиз ва нотўғри фойдаланиш натижасида маҳсулотга зарар етказиш;

г) Маҳсулотнинг ўғирланиши ёки бошқа шахслар томонидан нотўғри фойдаланилиши.

#### **8.6. Форс-мажор ҳолати тўғрисида хабар бериш**

10.6.1. Форс-мажор юзага келганида, Тарафлар бу ҳақда бир-бирларини зудлик билан, лекин кечиктирмай хабардор қилишлари шарт.

10.6.2. Форс-мажор ҳолати тугаганидан кейин, Тарафлар келишув бўйича ўз мажбуриятларини қайта тиклаш тартибини келишиб оладилар.

### **9. БОШҚА ШАРТЛАР**

#### 9.1. Ушбу офертада кўзда тутилмаган ҳоллар бўйича Тарафлар Ўзбекистон Республикасининг амалдаги қонунчилигига амал қиладилар.

#### 9.2. Агар Офертанинг айрим қоидалари ҳақиқий эмас деб топилса, бу ҳолат унинг қолган қоидаларига таъсир қилмайди. Бошқа қоидалар ўз кучида қолади ва Оферта тўлиқ амал қилишда давом этади.

### **10. НИЗОЛАРНИ ҲАЛ ҚИЛИШ ТАРТИБИ**

10.1. Барча ушбу Офертага тегишли бўлган саволлар (шу жумладан, унинг талқини, қўлланилиши, амал қилиш муддати, ижроси ва бузилиши) қайси давлат ҳудудида бўлишига қарамай Ўзбекистон Республикаси қонунчилигига асосан кўриб чиқилади.

10.2. Агар Тарафлар келишувга эриша олмасалар, Сотувчи эътирозларни келишувлар йўли билан ҳал қилиш тартибларини четлаб ўтиб, ушбу оферта бўйича барча келиб чиққан низолар, фуқаролик ишлари бўйича Яккасарой, Миробод, Шайхонтоҳур, Учтепа, Мирзо Улуғбек туманлараро судларида ёки қарздорнинг доимий яшаш манзилидаги худудий фуқаролик ишлари бўйича судида кўриб чиқилади. Шунингдек, зарур ҳолларда Сотувчи қарздорликни Нотариал ёзув асосида ундириш ҳуқуқига эга.

10.3. Тарафлар, ушбу оферта бўйича келишмовчиликлар судга оширилган тақдирда, талаблари қондирилган Тараф, унинг даъвосига биноан тўланадиган пул миқдоридан ташқари, адвокат учун, суд ва бошқа харажатларга сарфланган пул миқдорларини қоплаб берилишини талаб қилиш ҳуқуқига эгалигига рози бўлдилар.

10.4. Тарафларнинг келишувига кўра ушбу Офертада тартибга солинмаган барча масалалар бўйича амалдаги Ўзбекистон Республикаси қонунчилигини қўлланилади.

 **11. СОТУВЧИНИНГ РЕКВИЗИТЛАРИ**

|  |  |
| --- | --- |
|  **Компания номи** | “IMAN HALAL INVESTMENTS KOMMANDITNOE TOVARISHESTVO” коммандит ширкати |
| **СТИР:** | 307128450 |
| **Банк ҳисоб рақами:** | Сўмда ҳ/р: 2020 8000 2051 8157 4001АҚШ долларида ҳ/р: 2020 8840 9051 8157 4003 |
| **Банк:** | МФО 01017 "Ипотека-банк" АКИБ Яккасарой филиалиSWIFТ: УЗҲОУЗ22 |
| **Манзил:** | Тошкент шаҳри, Мирзо Улуғбек тумани, Равнақ кўчаси, 21 уй |

 1-илова

#### **МАҲСУЛОТНИ ТОПШИРИШ-ҚАБУЛ ҚИЛИШ ДАЛОЛАТНОМАСИ ШАКЛИ**

*Тошкент ш. «\_\_\_*» \_\_\_\_\_\_\_\_\_\_ 20 \_\_ йил.

Харидорнинг № \_\_\_\_\_-сон буюртмаси ва «\_\_\_\_» \_\_\_\_\_\_\_\_\_\_\_20\_\_ йилда тасдиқланган \_\_\_-сон Оферта асосида харид қилинган Товарни топшириш-қабул қилиш далолатномаси.

**Сотувчи:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Харидор:** фуқаро (Ф.И.Ш.) \_\_\_\_\_\_\_\_\_\_\_\_\_\_\_\_\_\_\_\_\_\_,

паспорт серияси ва рақами: № \_\_\_\_\_\_\_\_,

Етказиб берилган жой манзили: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***,***

Етказиб берилган сана: *«\_\_\_\_\_\_*» \_\_\_\_\_\_\_\_ 20\_\_ йил,

 Тарафлар ушбу далолатномани қуйидаги мазмунда туздилар:

**Далолатнома мазмуни**

1. Маҳсулот Сотувчи томонидан Харидорга қуйидаги жадвалга асосан келишилган муддатда, тўлиқ ҳажмда ва тегишли сифатда етказиб берилган.

|  |  |  |  |  |  |
| --- | --- | --- | --- | --- | --- |
|   **№** |  **Маҳсулотнинг номи ва таърифи** | **Ўлч.бирл. (дона ёки тўплам) дона** | **Илова қилинадиган хужжатлар ва ўрам (қадоқ, мувофиқлик сертификати, кафолат талони ва бошқ.)** | **Нархи****(ҚҚС билан)** |  **Муддатли тўловни ҳисобга олганда умумий қиймати** |
| 1 |   |   |   |   |   |
| 2 |   |   |   |   |   |
|   |  **Жами умумий сумма:\_\_\_\_\_\_\_ (\_\_\_\_\_\_\_\_\_\_\_\_\_\_) сўм, ҚҚС билан.** |

 2. Харидор ушбу далолатнома орқали харид қилинган маҳсулот учун тўловни Оферта шартларига мувофиқ қуйидаги тўлов графиги асосида амалга ошириш мажбуриятини олади.

|  |  |  |  |  |
| --- | --- | --- | --- | --- |
| **№** | **Тўлов санаси** | **Тўлов суммаси****(сўмда, ҚҚС билан)** | **Тўлов қолдиғи** | **Изоҳлар** |
|  1 | Далолатнома имзоланган санадатўланган |   |   |   |
| 2 | « » 2025-йилгача. |   |   |   |
| 3 | « » 2025-йилгача. |   |   |   |
| 4 | « » 2025-йилгача. |   |   |   |
| 5 |   |   |   |   |
| 6 |   |   |   |   |

1. Харидор Оферта шартлари билан танишганлиги ва уларни қўшимча шартларсиз қабул қилганини тасдиқлайди.

2. Харидор ушбу далолатнома Оферта асосида тузилган Келишувнинг ажралмас қисми эканлигини тушунади ва тасдиқлайди.

3. Муддатли тўловга харид қилинган маҳсулот учун тўлиқ тўлов амалга оширилгунича, маҳсулот Сотувчида гаровда бўлади. Харидор ўз мажбуриятларини бажаришни таъминлашга масъул.

4. Агар тўловлар ўз вақтида тўланмаса ёки кечиктирилса, Харидор ўзини қора рўйхатга ёки тўлай олмайдиганлар рўйхатига қўшилишга розилик беради.

5. Оферта ва ушбу далолатнома Харидорга тушунарли тилда баён этилган.

6. Ушбу далолатнома 2 (икки) нусхада тузилган бўлиб, биттаси Сотувчида, иккинчиси Харидорда сақланади.

**Имзолар:**

Сотувчи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Харидор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **2-илова**

#### **ОЛДИНДАН ТЎЛОВ ТЎЛИҚ ТЎЛАНГАН маҳсулотНИ ТОПШИРИШ-ҚАБУЛ ҚИЛИШ ДАЛОЛАТНОМАСИ ШАКЛИ**

Тошкент ш., «\_\_\_» \_\_\_\_\_\_\_\_\_\_ 20\_\_ йил.

Харидорнинг № \_\_\_\_\_-сон буюртмаси ва «\_\_» \_\_\_\_\_\_\_\_\_\_ 20\_\_\_\_ йилда тасдиқланган Оферта асосида харид қилинган маҳсулотни топшириш-қабул қилиш далолатномаси.

**Сотувчи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ва**

**Харидор: фуқаро (Ф.И.Ш.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** паспорт серияси ва рақами: № \_\_\_\_*,
 берилган сана:* «\_\_\_\_» \_\_\_\_\_\_\_\_\_\_\_\_ 20\_\_ йил,
 Етаказиб берилган жой манзили \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**Тарафлар қуйидаги шартлар асосида ушбу далолатномани туздилар:**

|  |  |  |  |  |  |
| --- | --- | --- | --- | --- | --- |
| **№** | **Маҳсулотнинг номи****ва таърифи** | **Ўлч. бирл. (дона ёки тўплам) Дона** | **Илова қилинадиган ҳужжатлар ва қадоқ (қадоқ, мувофиқлик сертификати, кафолат талони ва бошқ.)** | **Нархи,****(ҚҚС билан)** | **Муддатли тўловни ҳисобга олганда умумий қиймати** |
| **1** |  |  |  |  |  |
| **2** |  |  |  |  |  |
|  | **Жами умумий сумма: ( ) сўм, ҚҚС билан.** |

### **Далолатноманинг мазмуни**

1. Маҳсулот Сотувчи томонидан Харидорга келишилган муддатда, тўлиқ ҳажмда ва тегишли сифатда етказилган.
2. Харидор маҳсулот учун 100% олдиндан тўловни амалга оширганини тасдиқлайди ва Сотувчи ушбу тўловни олганини тан олади.
3. Харидор Оферта шартлари билан танишган ва уларни қўшимча шартларсиз қабул қилганини тасдиқлайди.
4. Ушбу далолатнома Оферта асосида тузилган Келишувнинг ажралмас қисми ҳисобланади.
5. Оферта ва ушбу далолатнома Харидорга тушунарли тилда баён этилган.
6. Ушбу далолатнома 2 (икки) нусхада тузилган бўлиб, биттаси Сотувчида, иккинчиси Харидорда сақланади.

**Имзолар:**

Сотувчи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Харидор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **3-илова**

#### **МАҲСЛУОТДА АНИҚЛАНГАН НУҚСОНЛАР ВА УНИ ҚАЙТАРИШ ТЎҒРИСИДА ДАЛОЛАТНОМА ШАКЛИ**

*Тошкент ш. «\_\_\_\_» \_\_\_\_\_\_\_\_\_\_ 20\_\_ йил.*

Харидорнинг № \_\_\_\_\_-сон буюртмаси ва «\_\_» \_\_\_\_\_\_\_\_\_\_\_\_ 202\_\_ йилда тасдиқланган Оферта асосида харид қилинган маҳсулотда аниқланган нуқсонлар ва уни қайтариш тўғрисидаги далолатнома.

Сотувчи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ва

Харидор: фуқаро (Ф.И.Ш.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
паспорт серияси ва рақами: № \_\_\_\_*,*Маҳсулот етказиб берилган сана: *«\_\_\_*» \_\_\_\_\_\_\_\_\_\_\_\_ 20\_\_ йил,
берилган жой манзили: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Тарафлар қуйидаги мазмунда ушбу далолатномани туздилар:

### **1. Маҳсулотда аниқланган нуқсонлар:**

1. Харидор маҳсулотни қабул қилиш вақтида қуйидаги камчилик ва нуқсонлар аниқлади:А) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
 Б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
 Д) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Юқорида келтирилган ҳолатлардан келиб чиққан ҳолда, ва Оферта шартларига мувофиқ, Харидор қуйидагиларни талаб қилади:

- маҳсулотни тегишли сифатли маҳсулотга алмаштириш ёки бошқа талаблар.

**Имзолар:**

Сотувчи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Харидор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_